Afgørelse truffet af Det Blandede EØS-udvalg

nr. 112/1999

af 24. september 1999

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 65/1999 truffet af Det Blandede EØS-udvalg den 28. maj 1999(1).

(2) Kommissionens beslutning 98/574/EF af 16. september 1998 om en fælles teknisk forskrift med generelle tilslutningskrav til offentlig fælleseuropæisk celleopbygget digital landmobilkommunikation, fase II (anden udgave)(2) bør indarbejdes i aftalen.

(3) Kommissionens beslutning 98/575/EF af 16. september 1998 om en fælles teknisk forskrift med generelle tilslutningskrav til mobilstationer, der er bestemt til brug i offentlige digitale celleopbyggede telenet, fase II, og som anvender GSM 1800-båndet (anden udgave)(3), bør indarbejdes i aftalen.

(4) Kommissionens beslutning 98/576/EF af 16. september 1998 om en fælles teknisk forskrift med tilslutningskrav til terminaludstyr med analoghåndsætfunktion, der kobles på offentlige telefonnet(4), bør indarbejdes i aftalen.

(5) Kommissionens beslutning 98/577/EF af 16. september 1998 om en fælles teknisk forskrift for VSAT-terminaler, der anvender frekvensbåndene 4 GHz og 6 GHz(5), bør indarbejdes i aftalen.

(6) Kommissionens beslutning 98/578/EF af 16. september 1998 om en fælles teknisk forskrift for landmobile satellitjordstationer med lav datahastighed (LMES), der anvender frekvensbåndene 1,5/1,6 GHz(6), bør indarbejdes i aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 4zu (Rådets beslutning 98/482/EF) i kapitel XVIII i bilag II til aftalen:

"4zv. 398 D 0574: Kommissionens beslutning 98/574/EF af 16. september 1998 om en fælles teknisk forskrift med generelle tilslutningskrav til offentlig fælleseuropæisk celleopbygget digital landmobilkommunikation, fase II (anden udgave) (EFT L 278 af 15.10.1998, s. 30).

4zw. 398 D 0575: Kommissionens beslutning 98/575/EF af 16. september 1998 om en fælles teknisk forskrift med generelle tilslutningskrav til mobilstationer, der er bestemt til brug i offentlige digitale celleopbyggede telenet, fase II, og som anvender GSM 1800-båndet (anden udgave) (EFT L 278 af 15.10.1998, s. 35).

4zx. 398 D 0576: Kommissionens beslutning 98/576/EF af 16. september 1998 om en fælles teknisk forskrift med tilslutningskrav til terminaludstyr med analoghåndsætfunktion, der kobles på offentlige telefonnet (EFT L 278 af 15.10.1998, s. 40).

4zy. 398 D 0577: Kommissionens beslutning 98/577/EF af 16. september 1998 om en fælles teknisk forskrift for VSAT-terminaler, der anvender frekvensbåndene 4 GHz og 6 GHz (EFT L 278 af 15.10.1998, s. 43).

4zz. 398 D 0578: Kommissionens beslutning 98/578/EF af 16. september 1998 om en fælles teknisk forskrift for landmobile satellitjordstationer med lav datahastighed (LMES), der anvender frekvensbåndene 1,5/1,6 GHz (EFT L 278 af 15.10.1998, s. 46)."

Artikel 2

Teksterne til beslutning 98/574/EF, 98/575/EF, 98/576/EF, 98/577/EF og 98/578/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 3

Denne afgørelse træder i kraft den 25. september 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 24. september 1999.

På Det Blandede EØS-udvalgs vegne

N. v. Liechtenstein

Formand

(1) EFT L 284 af 9.11.2000, s. 49.

(2) EFT L 278 af 15.10.1998, s. 30.

(3) EFT L 278 af 15.10.1998, s. 35.

(4) EFT L 278 af 15.10.1998, s. 40.

(5) EFT L 278 af 15.10.1998, s. 43.

(6) EFT L 278 af 15.10.1998, s. 46.